Silent Running
<s>Silent Running (), a čiji se naslov u Jugoslaviji prevodio kao Tihi bijeg, je američki science fiction snimljen 1972. godine u režiji Douglasa Trumbulla, a koji se često navodi kao jedno od najznačajnijih ostvarenja u historiji žanra.</s>

<s>Radnja filma je smještena u budućnost nakon što je na Zemlji u potpunosti izumrli sva flora, a čiji se posljednji tragovi čuvaju u orijaškim staklenicima u obliku geodezijskih kupola priključenih za teretne svemirske brodove American Airlinesa u orbiti Saturna.</s><s>Protagonist, čiji lik tumači Bruce Dern, je botaničar koji se brine o njima i koji, nakon što dobije nalog da ih uništi, se odmetne te ih uz pomoć robota pokušava spasiti.</s>

<s>Trumbull je prije Silent Running bio poznat prije svega kao majstor specijalnih efekata zaslužan za 2001: Odiseju u svemiru.</s><s>U književnom predlošku za taj film se znamenita scena prolaza kroz Zvjezdana vrata odigrala u orbiti Saturna, ali je u filmskoj verziji odabran Jupiter iz financijskih razloga.</s><s>Trumbull se zbog toga odlučio za Saturn kako bi mogao primijeniti neke od svojih zamisli vezanih uz prikaz te planete.</s><s>Scenario, koja je originalno zamišljen kao poluironična space opera o astronautu-veteranu koji želi izbjeći povratak na Zemlju je, pak, radnji dao post-apokaliptički karakter, ali i ekološku angažiranost, kao i cijeli niz hollywoodskih i drugih SF-ostvarenja tog vremena čija je radnja nastojala upozoriti na industrijsko zagađenje i njegove moguće kobne posljedice po budućnost čovječanstva i života na Zemlji.</s><s>Film je kritičare impresionirao ne samo svojom porukom, nego i specijalnim efektima na koje će se kasnije naslanjati brojna druga ostvarenja žanra.</s><s>Andrew Stanton, autor hvaljenog animiranog filma WALL-E je tvrdio da je inspiraciju za svoj film pronašao upravo u Silent Running.</s>

<s>Scene iz Silent Running su nekoliko godina kasnije "reciklirane" u jednoj od epizoda originalne verzije TV-serije Battlestar Galactica.</s>

<s>Uloge 
 Bruce Dern ...</s><s>Freeman Lowell
 Cliff Potts ...</s><s>John Keenan
 Ron Rifkin ...</s><s>Marty Barker
 Jesse Vint ...</s><s>Andy Wolf
 Mark Persons ...</s><s>Drone 1 (Dewey)
 Cheryl Sparks i Steven Brown ...</s><s>Dron 2 (Huey)
 Larry Whisenhunt ...</s><s>Dron 3 (Louie)</s>

<s>Napomene</s>

<s>Izvori</s>

<s>Vanjske veze</s>

<s>Sci-Fi Movie website analysis
 In-depth review of Silent Running at the Space Review</s>

<s>Američki filmovi
SF-filmovi
Distopijski filmovi
Post-apokaliptični filmovi
Pustolovni filmovi</s>

